text: Heunicke til vrede borgere: Ikke andre løsninger
  11 september 2014 kl. 16.12
  Transportminister Magnus Heunicke var torsdag på besøg ved Vejle Fjord. Her forsøgte vrede borgere at overtale ministeren til, at den nye togbro ikke skal gå gennem deres område.
  Den voldsomme kritik af den planlagte togbro over Vejlefjord fik torsdag transportministeren til at besøge området for at svare på spørgsmål fra de berørte borgere. Den nuværende Vejlefjordbro ligger tæt ved byen - men den kommende togbro kommer til at ligge noget længere ude af fjorden og kommer til at gennem smuk natur og beboelsesområder.
  Men kritikken er forgæves, siger ministeren.
  - Vi har selvfølgelig haft grundige undersøgelser, der siger, at det er her det trafikalt og miljømæssigt kan lade sig gøre, siger Magnus Heunicke til TV SYD.
  - Der er ikke nogen andre løsninger, hvis der var det, så havde vi jo valgt den, slutter han.
  Hør transportminster Magnus Heunicke forklare sig i videoen. (Varighed 4 minutter og 30 sekunder)
  